# Camplong

Camplong o Camp Long (Camp-long, Camp-loung en grafia mistralenca; Camplong en francés) es una comuna lengadociana situada dins lo departament d'Erau e la region d'Occitània, ancianament de Lengadòc-Rosselhon.
Lo gentilici es camplonés -esa (fr camplonais -aise).

## Geografia

La comuna es situada al nord de Bedarius dins los cantons nauts d'Erau , entre las comunas de La Torre d'Òrb, Lo Bosquet d'Òrb, Avèna e Graisseçac.

### Perimètre del territòri

Comunas confrontantas de Camplong :
| | Avèna | Lo Bosquet d'Òrb |
| Graisseçac | | |
| Sant Estève d'Estrechós | | La Torre d'Òrb |

## Toponimia

Las fòrmas ancianas son : Beate Marie de Campo Longo en 1396, S. Marie de Champlong en 1518, Caplong en 1643, l'eglise et le village de Camplong en 1740-1760, Camplong en 1770-72 (mapa de Cassini); i a benlèu d'autras fòrmas ancianas, mas es pas aisit de las despartir entre los omonimes.
Lo nom es motivat per la preséncia d'un camp de fòrma alongada$^,$. La nocion de camp long demanda pas de traduccion, quitament s'avèm pas de precisions sus aquel camp. Es lo meteis nom que Camplong d'Aude, que Cablong (aqueste evolucionat), que los Campolongo d'Itàlia, que los Campo Largo d'America Latina (amb una diferéncia de vocabulari), etc.

## Istòria
### Formacion del territòri

* En l'an III, Camplong, que dependiá de la comunautat de Boçagas (nom probable), venguèt comuna;
* En 1844, lo nòrd-èst de Camplong foguèt donat a la novèla comuna de Sant Martin d'Òrb (Lunaç donèt a Sant Martin d'Òrb una autra partida, mens importanta); Sant Martin d'Òrb venguèt en 1881 Lo Bosquet d'Òrb, quand sa capitala passèt de Sant Martin de Clemençan al Bosquet;
* En 1859, la seccion de Graisseçac, a l'oèst, venguèt comuna (sembla que i aja una error sul siti Cassini, que fa de Graisseçac una partida de La Torre d'Òrb, en realitat, a l'epòca, de Boçagas);
* En 1900, ne foguèt aital per la seccion de Murçan (nom supausat), al sud-oèst que venguèt la comuna de Sant Estève d'Estrechós.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| 2001 | 2026 | Bernard Coste | sense etiqueta | retirat |
| | 2001 | | | |
| Totas las donadas non son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Bedarius; es ara del canton de Clarmont d'Erau.

## Demografia

modificar « persona »  v · d · m 
Evolucion demografica Populacion comunala actuala (2013): 240, totala: 245 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 840 | 2 041 | 2 242 | 2 229 | 2 515 | 2 580 | 2 550 | 1 848 | 1 937 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 890 | 923 | 1 232 | 1 336 | 1 584 | 1 685 | 1 719 | 1 902 | 1 562 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 600 | 615 | 574 | 546 | 561 | 614 | 596 | 612 | 615 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 514 | 348 | 305 | 251 | 241 | 187 | 234 | 234 | 236 242 |
| 2009 | 2010 |
| 239 245 | 241 249 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* L'evolucion de la populacion s'explica en partida per las pèrdas de territòri de 1844, 1859 e 1900 (veire Istòria) e per las peripecias de l'extraccion carbonièra.
* En 2018 la populacion èra de 232 abitants e la densitat èra de 17,51 ab/km².

## Luòcs e monuments

* Capèla Sant Salvador del puòg del sègle XII
* Crotz del sègle XII o XIII
* Crotz dels sègles XVII e XVIII
* Potz Durand que fasiá partida dels dètz poses de carbon de pèira de Graisseçac
* Monument dels mòrts en pèiras del país.

## Personalitats ligadas amb la comuna

* Ferdinand Fabre que passèt la seuna enfantesa en çò del seu oncle, curat de la parròquia.
* Denis Bosquet dich Boqueto, escalpraire a bastit lo monument dels mòrts après la granda guèrra.

## Veire tanben

* Comunas d'Erau

## Nòtas

* 1 2 3 https://books.google.com/books?id=YL0iAQAAIAAJ&focus=searchwithinvolume&q=Camplong
* ↑ https://www.oocities.org/toponimiaoccitana/34c.html
* ↑ https://books.google.com/books?id=3OHY-dlYveMC&pg=PA437&dq=%22Camp-loung%22+and+felibrige&hl=en&newbks=1&newbks_redir=0&sa=X&ved=2ahUKEwinhKrFvLr4AhXBATQIHQC5Aj0Q6AF6BAgDEAI#v=onepage&q=%22Camp-loung%22%20and%20felibrige&f=false
* 1 2 Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 73
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 138
* 1 2 http://cassini.ehess.fr/cassini/fr/html/fiche.php?select_resultat=6734
* ↑ http://cassini.ehess.fr/cassini/fr/html/fiche.php?select_resultat=15920
* Portal de Lengadòc